**PRESSEMEDDELELSE – torsdag d. 7. april 2022**

**MITSUBISHI SPACE STAR KOMMER TIL DANMARK I AUGUST**

* **Space Star kommer til Danmark - premiere i Danmark til august**
* **Større end konkurrenterne - bliver Danmarks billigste 5-personers bil**
* **Mitsubishis modelprogram firedoblet i 2023**

Der sker noget hos Mitsubishi i øjeblikket. Mærket har lige annonceret at to nye modeller kommer til Danmark i 2023, og nu kommer endnu en stor Mitsubishi-nyhed. Space Star, der mellem 2014 og 2017 gik sin sejrsgang i Danmark med over 7.000 solgte enheder, kommer nu til Danmark i en faceliftet udgave.

Space Star hører til i mikrobils segmentet, men den er større end sine konkurrenter. Sebastian Vogt, Head of Sales og Aftermarket hos Mitsubishi i Danmark, uddyber:

*”Vi siger selv, at Space Star er den billigste 5-personers bil på markedet. Den er større end konkurrenterne, og vi mener, at vi er svære at komme uden om, hvis man er på udkig efter en mikrobil, og gerne vil have plads til voksne på bagsædet”.*

Ved udgangen af 2023, er Mitsubishis modelprogram således firedoblet, og det japanske mærke kan til den tid prale af, at være repræsenteret i nogle af Danmarks største segmenter. Eclipse CROSS PHEV i C-SUV segmentet, den nye COLT i B segmentet, den nye ASX i B-SUV segmentet samt Space Star i A segmentet. Fremtiden ser lys ud for Mitsubishi og stadfæster, at mærket er tilbage i Danmark nu og fremadrettet.

Space Star har premiere hos de danske Mitsubishi forhandlere til august. Priser og udstyrsniveauer kommer ved en senere lejlighed.